Křižowanišćo na statnej dróze S 94 pola Jěžowa je po wospjetnym njezbožu znowa w diskusiji. Zjawne zarjadnistwa pak njewidźa trěbnosć, tam něšto změnić.
Kamjenc (UM/SN). Wjele lět płaćeše křižowanišćo Kamjenskeje wobjězdki pola Jěžowa jako „katastrofowe“. Lěta 2005 běchu je zjawnosći přepodali, hižo lěto pozdźišo pak přijězd z Jěžowa zawrěchu. Přičina bě přewjele njezbožow w krótkim času. Z maksimalnje lěto planowaneho zawrjenja bu sydom lět. Hakle w juniju 2013 křižowanišćo wotewrěchu, po tym zo běchu tam swobodny wid zaraćili a šoferow tak k pomałšemu jězdźenju nuzowali.
szl_Latn szl_Latn